Беседа:Горнотракийска низина

message: В статията „Горнотракийска низина“ разделът „Деление“ съдържа изрично следното: „Морфохидрографските и физикогеографските особености на низината дават основание тя да бъде поделена на две подобласти – Западна (Пазарджишко-Пловдивско поле) и Източна (Старозагорско поле), като двете полета са разделени от Чирпанските възвишения.“. Въпреки това в раздела е вмъкнат – необосновано и в противоречие с логиката на статията, без позоваване на източници – и подраздел, озаглавен „Ямболско поле“, като е посочено и че с това заглавие има основна статия в Уикипедия. Текстът на подраздела представлява дословно възпроизведена – заедно с печатната грешка, част от текста на основната статия.
Въвеждащият раздел на статията „Горнотракийска низина“ – „Географско положение, граници, големина“, гласи следното във връзка с границите на Горнотракийската низина: „Простира се между Средна гора на север, Родопите на юг и Манастирските, Светиилийските възвишения и Сакар планина на изток“. Така посочените граници на Горнотракийската низина точно съответстват на съдържащите се в „Географски речник на България“ от 1980 г. на Николай Мичев, Цветко Михайлов, Иван Вапцаров и Светлин Кираджиев, както и в том 4 от 2011 г. на Голяма енциклопедия „България“ на БАН, и в том 2 на Енциклопедия „България“ от 1981 г. (към съответната статия на която е приложена географска карта с означени граници на Горнотракийската низина, в които не се включват градовете Ямбол и Хасково).
Но Ямболското поле е извън така посочените (източни) граници и значи очевидно е извън посочения обхват на Горнотракийската низина и не следва да бъде включвано в съдържанието на статията „Горнотракийска низина“. Впрочем, в основната статия с това заглавие Ямболското поле никъде не се споменава като част от Горнотракийската низина, а има текст: „Северно и южно от Светиилийските възвишения се свързва чрез ниски вододелни гърбици с най-североизточната част на Горнотракийската низина“ – т.е. Ямболското поле е външен за Горнотракийската низина обект. Същият текст, впрочем, е пренесен и в подраздела.
С тази мотивировка отстраних от статията „Горнотракийска низина“ подраздела „Ямболско поле“ и градовете Ямбол и Хасково. Penssio (беседа) 20:05, 10 октомври 2023 (UTC)
replies: text: Съгласен съм с изключение на последната дума.  Хасково би трябвало да остава в обхвата, по-скоро Нова Загора е на границата. --Спас Колев (беседа) 08:39, 14 октомври 2023 (UTC)
replies: text: :Благодаря за отзива!

text: :Мотиви за отстраняването на град Хасково идват, например, от статията Хасковска хълмиста област, която е „хълмиста област в северната част на Родопите, на територията на области Хасково и Пловдив, ...“ – източник е Географският речник на България (на проф. Мичев). Но Горнотракийската низина граничи на юг с Родопите, т.е. Хасково е извън низината (и то доста извън – според географската карта с означените ѝ граници в том 2 на Енциклопедия България). Във „Външни препратки“ на статията Горнотракийска низина съм посочил „Горнотракийска низина. Географска карта“ (без означени граници) – град Хасково не е дори в обхвата на тази карта.

text: :Би било полезно, ако бих могъл да снимам и въведа географската карта с означените граници на низината от том 2 на Енциклопедия България ... Penssio (беседа) 14:14, 16 октомври 2023 (UTC)
replies: text: :: А, така вече разбирам.  --Спас Колев (беседа) 14:42, 16 октомври 2023 (UTC)
thread_title:  Горнотракийска низина